Рођена је у Крагујевцу од оца Ивана, архитекте, и мајке Душанке (умрла 2001) рођене Васиљченко, има и млађу сестру Ивану. Деда по мајци је дошао у Србију из Русије после Октобарске револуције. Почела је да студира архитектуру и после две године се пребацила на групу за психологију на Филозофском факултету у Београду где је дипломирала 1986. са просечном оценом 9,38. Уписала је постдипломске студије на Богословском факултету у Београду код ментора Владете Јеротића.